Úradný vestník L 113 , 20/04/2004 S. 0005 - 0007



Nariadenie Komisie (ES) č. 729/2004 z 15. apríla 2004 o zatrieďovaní niektorých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], a najmä jeho článok 9 ods. 1 písm. a), keďže: (1) Na zabezpečenie jednotného uplatňovania kombinovanej nomenklatúry, uvedenej v prílohe k nariadeniu (EHS) č. 2658/87, je potrebné prijať opatrenia, ktoré sa týkajú zatrieďovania tovaru uvedeného v prílohe k tomuto nariadeniu. (2) Nariadenie (EHS) č. 2658/87 stanovilo všeobecné pravidlá interpretácie kombinovanej nomenklatúry. Tieto pravidlá platia aj pre akúkoľvek inú nomenklatúru, ktorá celkom a lebo čiastočne z nej vychádza, alebo ktorá k nej pridáva ďalšie triedenie a ktorá je ustanovená špecifickými ustanoveniami spoločenstva, s prihliadnutím na uplatňovanie colných a iných opatrení, ktoré sa týkajú obchodovania s tovarom; (3) V súlade s týmito všeobecnými pravidlami by mal byť tovar opísaný v stĺpci 1 tabuľky uvedenej v prílohe, zatriedený podľa číselných znakov KN uvedených v stĺpci 2 na základe odôvodnení uvedených v stĺpci 3. (4) Je vhodné, aby záväzné informácie o nomenklatúrnom zatriedení tovaru vydané colnými orgánmi členských štátov vo vzťahu k zatriedeniu tovaru do kombinovanej nomenklatúry, ktoré nie sú v súlade s ustanoveniami tohto nariadenia, mohli ich držitelia naďalej používať počas troch mesiacov v súlade s článkom 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [2]. (5) Výbor pre Colný kódex nedoručil stanovisko v lehote stanovenej jeho predsedom, pokiaľ ide o výrobky č. 1, 2, 4 a 5 uvedené v priloženej tabuľke. (6) Opatrenia uvedené v tomto nariadení sú v súlade so stanoviskom Výboru pre Colný kódex, pokiaľ ide o výrobok č. 3 v priloženej tabuľke, PRIJALA TOTO NARIADENIE: Článok 1 Tovar opísaný v stĺpci 1 tabuľky uvedenej v prílohe sa v rámci kombinovanej nomenklatúry zatrieďuje podľa číselných znakov KN uvedených v stĺpci 2. Článok 2 Colnými orgánmi členských štátov vydané záväzné informácie o nomenklatúrnom zatriedení tovaru, ktoré nie sú v súlade s ustanoveniami tohto nariadenia, sa môžu počas obdobia troch mesiacov naďalej používať v súlade s ustanoveniami článku 12 ods. 6 nariadenia Rady (EHS) č. 2913/92. Článok 3 Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 15. apríla 2004 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. Nariadenie v znení nariadenia Komisie (ES) č. 2344/2003 (Ú. v. ES L 346, 31.12.2003, s. 38.). [2] Ú. v. ES L 302, 19.10.1992, s. 1. Nariadenie v znení Aktu o pristúpení z roku 2003. -------------------------------------------------- PRÍLOHA Opis | Klasifikácia (Číselný znak KN) | Dôvody | (1) | (2) | (3) | 1.Vajcovité krížovité kvetiny, vyrobené zo zmesi 75 % prírodného drveného kameňa a 25 % polyesteru, s kovovým krúžkom na jednej strane, aby bolo možné doň vložiť koľajničky na záclonu. Na dekoračné účely je viac ako 18 % ich povrchu je pokryté okrúhlymi kúskami byvolej kosti. | 68109900 | Klasifikácia je určená všeobecnými pravidlami 1, 3(b) a 8 pre interpretáciu kombinovanej nomenklatúry a znením číselných kódov KN 6810 a 68109900. Výrobok je vyrobený z rôznych materiálov, z ktorých prevládajúci podiel má drvený kameň. Výrobok je vylúčený z položky 9601, pretože vlastnosti dekoratívneho materiálu, ktorým je byvolia kosť, nedávajú tomuto tovaru podstatný charakter. | 2.Ručný mlyn s hmotnosťou nižšou ako 10 kg na mletie zŕn soli určenej na ochucovanie potravín.V guľovitom plastovom kontajneri sú zrnká soli, ktoré sa melú pomocou malej keramickej mlecej platne. | 69120090 | Klasifikácia je určená všeobecnými pravidlami 1, 3(b) a 6 pre interpretáciu kombinovanej nomenklatúry, poznámka 1(b) ku kapitole 84, a znením číselných kódov KN 691200 a 69120090. Tento výrobok je vylúčený z kapitoly 82 uplatňovaním poznámky 1(a) k tejto kapitole. Podstatný charakter výrobku je daný keramickou mlecou platňou. | 3.Ručný mlyn s hmotnosťou nižšou ako 10 kg na mletie zŕn čierneho korenia určeného na ochucovanie potravín.V guľovitom plastovom kontajneri sú zrnká korenia, ktoré sa melú pomocou malej mlecej platne zo základného kovu. | 82100000 | Klasifikácia je určená všeobecnými pravidlami 1 a 6 pre interpretáciu kombinovanej nomenklatúry, poznámka 1(a) ku kapitole 82, a znením číselného kódu KN 82100000. Tento výrobok je vylúčený z oddielu XVI uplatňovaním poznámky 1(b) k tomuto oddielu. | 4.Súprava, upravená na predaj v malom, pozostávajúca z ručného mlyna na korenie a ručného mlyna na soľ na ochucovanie potravín.V guľovitom plastovom kontajneri sú zrnká korenia a zrnká soli, ktoré sa melú pomocou malých mlecích platní.Mlecia platňa v mlyne na korenie je vyrobená zo základného kovu a platňa v mlyne na soľ je vyrobená z keramického materiálu. | 82100000 | Klasifikácia je určená všeobecnými pravidlami 1, 3 a 6 pre interpretáciu kombinovanej nomenklatúry, poznámka 1(a) ku kapitole 82, a znením číselného kódu KN 82100000. Súprava pozostáva z výrobkov, ktoré sa používajú pri príprave potravín. Žiadna zo súčastí nedodáva tejto súprave podstatný charakter. | 5.Chodúľka, ktorá sa skladá z rúrkového hliníkového rámu na štyroch kolieskach, s otočnými prednými kolieskami, rúčkami a brzdami. Zahrnuje plochu na sedenie/prenášanie a drôtený kôš. Na prepravné účely sa tento výrobok môže poskladať.Výrobok je navrhnutý na pomoc osobám, ktoré majú ťažkosti pri chodení. Umožňuje človeku pohybovať sa dopredu tlačením chodúľky, čím poskytuje podporu.(pozri fotografiu A) | 87168000 | Klasifikácia je určená všeobecnými pravidlami 1 6 pre interpretáciu kombinovanej nomenklatúry, a znením číselných kódov KN 8716 a 87168000. Výrobok sa nepokladá za ortopedickú pomôcku položky 9021, pretože nespĺňa podmienky uvedené v poznámke 6 ku kapitole 90. Výrobok sa nepokladá za vozík pre zdravotne postihnuté osoby položky 8713. | +++++ TIFF +++++ --------------------------------------------------